**ΔΕΥΤΕΡΕΥΟΥΣΕΣ ΧΡΟΝΙΚΕΣ ΠΡΟΤΑΣΕΙΣ**

Είναι δευτερεύουσες **επιρρηματικές** προτάσεις που προσδιορίζουν χρονικά μια άλλη πρόταση. Λειτουργούν ως **επιρρηματικοί προσδιορισμοί του χρόνου.**

 Π.χ. Όταν επιστρέψω από το σχολείο, θα σου τηλεφωνήσω.

**Εισάγοντα**ι:

|  |  |  |
| --- | --- | --- |
| **Προτερόχρονο** | **Ταυτόχρονο** | **Υστερόχρονο** |
| άμα, αφού, αφότου, μόλις, μετά που, όποτε, όταν, σαν | εκεί που, ενώ, ενόσω, καθώς, όσο, όποτε, όταν, σαν | μέχρι να/που , όσο να/που, πριν (να), προτού (να), ωσότου (να), ώσπου (να), όποτε, όταν |

**ΑΣΚΗΣΕΙΣ**

Α ) Να υπογραμμίσετε τις χρονικές προτάσεις και να εντοπίσετε τη χρονική βαθμίδα που εκφράζουν σε σχέση με το ρήμα της κύριας πρότασης (προτερόχρονο, υστερόχρονο, ταυτόχρονο )

Β) Να τις αντικαταστήσετε με άλλη λέξη ή φράση που δηλώνει χρόνο :

1. Έφυγε από το σπίτι , μόλις ξημέρωσε .

--------------------------------------------------------------------------------------------------

2. Η συναυλία ξεκίνησε , πριν δύσει ο ήλιος .

--------------------------------------------------------------------------------------------------

3. Μέχρι να πεθάνω, θα σας ευγνωμονώ , που αποτρέψατε μια καταστροφική για μένα εξέλιξη .

--------------------------------------------------------------------------------------------------

4. Έτρεξε να διαδώσει την είδηση αμέσως μόλις την άκουσε.

-----------------------------------------------------------------------------------------------

5. Την ώρα που έφτανε στο σχολείο, αντιλήφθηκε ότι ξέχασε την τσάντα του.

--------------------------------------------------------------------------------------------------

6. Όταν ήταν έφηβος, έφυγε κρυφά για Αθήνα προκειμένου να δει το αγαπημένο του συγκρότημα .

--------------------------------------------------------------------------------------------------

7. Θυμήθηκε την πρόσκληση, αφού είχαν περάσει αρκετές ημέρες .

--------------------------------------------------------------------------------------------------

8. Όταν θα έχει πια περάσει ένας χρόνος, θα θυμάστε αυτή την παρεξήγηση και θα γελάτε .

--------------------------------------------------------------------------------------------------

9. Ακούει και μουσική, καθώς διαβάζει .

--------------------------------------------------------------------------------------------------

**ΔΕΥΤΕΡΕΥΟΥΣΕΣ ΥΠΟΘΕΤΙΚΕΣ ΠΡΟΤΑΣΕΙΣ**

Είναι οι δευτερεύουσες **επιρρηματικές** προτάσεις που φανερώνουν τον όρο – προϋπόθεση που πρέπει να ισχύει , ώστε να γίνει αυτό που δηλώνει η πρόταση την οποία προσδιορίζουν.

Λειτουργούν ως **επιρρηματικοί προσδιορισμοί του όρου ή της προϋπόθεσης.**

 Π.χ. Αν έχει καλό καιρό, θα πάμε εκδρομή.

**Εισάγοντα**ι: αν, εάν, άμα, σαν, έτσι και, σε περίπτωση που

**ΥΠΟΘΕΤΙΚΟΙ ΛΟΓΟΙ**

Η υποθετική πρόταση λέγεται **υπόθεση,** ενώ η πρόταση που προσδιορίζεται λέγεται **απόδοση .** Υπόθεση και απόδοση αποτελούν **έναν υποθετικό λόγο.**

|  |  |
| --- | --- |
| ΥΠΟΘΕΣΗ | ΑΠΟΔΟΣΗ |
| Αν μ’ εμπιστευτείς,Αν διάβαζες, | θα δείξω εχεμύθειαθα είχες καλύτερους βαθμούς |

# ΕΙΔΗ ΥΠΟΘΕΤΙΚΩΝ ΛΟΓΩΝ

**Α. Το πραγματικό** : στην περίπτωση αυτή, αν αληθεύει η υπόθεση , αληθεύει και η απόδοση :

**Υπόθεση Απόδοση**

Αν προσπαθήσεις συστηματικά, θα περάσεις το μάθημα

Αν ζητάς περισσότερα, διάβασε κι αυτό το κείμενο

Στην υπόθεση : **αν + οποιοσδήποτε χρόνος** ( εκτός από Παρατατικό ή Υπερσυντέλικο ). Στην απόδοση : **ίδιος χρόνος με την υπόθεση ή υποτακτική ή προστακτική**

**Β. Το αντίθετο του πραγματικού :** η υπόθεση δηλώνει κάτι που δεν έχει πραγματοποιηθεί στο παρελθόν, ή δεν πρόκειται γενικά να πραγματοποιηθεί.

**Υπόθεση Απόδοση**

Αν προσπαθούσες συστηματικά, θα περνούσες το μάθημα

Αν είχες προσπαθήσει, δε θα είχες χάσει τη χρονιά σου

Στην υπόθεση : **αν + Παρατατικός ή Υπερσυντέλικος**

Στην απόδοση : **θα + Παρατατικός ή Υπερσυντέλικος**

**Προσοχή :** ο σύνδεσμος **αν** μπορεί να εισάγει και πλάγιες ερωτηματικές προτάσεις.

*π.χ. Με ρώτησε* ***αν ενδιαφέρομαι για την εκδρομή*** *( πλάγια ερώτηση, αντικείμενο στο ρήμα ρώτησε)*

**ΑΛΛΕΣ ΣΗΜΑΣΙΕΣ ΥΠΟΘΕΤΙΚΩΝ ΠΡΟΤΑΣΕΩΝ**

Κάποτε οι προτάσεις που εισάγονται με το αν δεν είναι υποθέσεις, ούτε υπάρχει πραγματικός υποθετικός λόγος , αλλά μπορεί να εκφράζουν :

1. **παρομοίωση – αναλογία** : Αν κατάλαβες εσύ, κατάλαβα κι εγώ
2. **έντονη αντίθεση** : Αν εσένα δε σε άγγιξε το γεγονός, εμένα με συγκλόνισε πραγματικά.
3. **αιτία** : Δεν ευθύνομαι εγώ , αν εσείς το καταλάβατε λάθος ( = επειδή εσείς …)
4. **αποτέλεσμα** : Αν τώρα βρίσκεται σ’ αυτή τη θέση, αιτία είναι η ξεροκεφαλιά του( η ξεροκεφαλιά του είναι αιτία ώστε να βρίσκεται τώρα…)
5. **ανάπτυξη του αόριστου νοήματος αντωνυμίας ουδέτερου γένους (επεξήγηση).** Τότεηυπόθεση είναι ισοδύναμη με έναρθρη ειδική πρόταση : Αν στέκομαι στα πόδια μου σήμερα, **το** οφείλω στους φίλους μου ( = το ότι στέκομαι στα πόδια μου … )
6. **απειλή** : Αν σε αρπάξω, χάθηκες !
7. **ευγένεια**: Αν μπορείς, δώσε μου λίγο νερό.

**ΑΣΚΗΣΕΙΣ**

1 . Αφού βρείτε το είδος των παρακάτω υποθετικών λόγων (πραγματικό ή αντίθετο του πραγματικού ), να τους μετατρέψετε σε υποθετικούς λόγους του άλλου είδους :

 α. Αν δεν προστατευτεί το περιβάλλον, το μέλλον της γης θα είναι ζοφερό : --------------------- ---------------------------------------------------------------------------------------------------------------------------

β. Αν είχε σεβαστεί τους κανόνες, δε θα είχε χάσει τώρα τη δουλειά του : ------------------------- ---------------------------------------------------------------------------------------------------------------------------

γ. Αν οι πολιτικοί μας στέκονταν στο ύψος των περιστάσεων, θα κέρδιζαν τη γενική αποδοχή -------------------------------------------------------------------------------------------------------------------------- --------------------------------------------------------------------------------------------------------------------

2. Συμπληρώστε τον υποθετικό λόγο με το ρήμα της παρένθεσης στον κατάλληλο τύπο και επισημάνετε το είδος του :

α. Αν δεν είχε δουλέψει τόσο σκληρά, δε θα το στόχο του

(πετυχαίνω ) ΕΙΔΟΣ :

β. Αν τα μέτρα σου, δε θα αντιμετωπίσεις απρόοπτα

( λαμβάνω ) ΕΙΔΟΣ :

γ. Αν είχα χρήματα, θα μια ζωή με πολλά ταξίδια

( επιλέγω) ) ΕΙΔΟΣ :

δ. Αν περισσότερο , θα κερδίσεις το δίκιο σου ( επιμένω ) ΕΙΔΟΣ :